Valmieras Kultūras centrs

Izrāde jauniešiem “Konklāvs”
2024-10-28 13:00 - 14:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
28.oktobrī plkst.13.00 Valmieras Kultūras centrā izrāde jauniešiem “Konklāvs”.
Virs Vatikāna paceļas balti dūmi – konklāvs ir ievēlējis pāvestu. Tikmēr Rīgā, Baznīcas ielā 9/11 piestāj policijas busiņš.
Lēmums par speciālās izmeklēšanas darbības – speciālā izmeklēšanas eksperimenta veikšanu neatliekamā kārtībā:
Valsts policijas Rīgas reģiona pārvaldes Jūrmalas iecirknī 2020. gada 14. janvārī tika uzsākts kriminālprocess ar lietas Nr.5248542527 par to, ka 2020. gada 14. janvārī tika iegūtas ziņas par narkotisko vielu nelikumīgu realizāciju Rīgas reģiona teritorijā. Liecinieks savās liecībās norāda, ka pazīst vīrieti ar segvārdu “Konklāvs”, kurš nodarbojas ar narkotisko vielu-marihuānas realizāciju. Šā brīža pirmstiesas procesa stadijā ir radušies izmeklēšanai labvēlīgi apstākļi, kas ļauj nekavējoties veikt kriminālprocesuālās darbības narkotisko vielu nelegālas aprites apkarošanai, vienlaicīgi pārtraucot personu noziedzīgās darbības.
Izrāde “Konklāvs” ir krimināls detektīvs, kas balstīts Klāva Kristapa Košina personiskajā, dokumentālajā stāstā par atkarībām šī vārda visplašākajā nozīmē. Izrāde ir Klāva diplomdarbs, absolvējot Latvijas Kultūras akadēmijas “Dramatiskā teātra režijas mākslas” kursu.
Izrāde tapusi ar Latvijas Kultūras akadēmijas, Eduarda Smiļģa teātra muzeja un Valsts Kultūrkapitāla fonda atbalstu.
Izrāde 2021. gadā saņēmusi Spēlmaņu nakts balvu par nebijušu atkailinātu patiesības pakāpi, par galvenā varoņa pašatklāsmes ceļu, kurā no izmisuma dzīlēm piedzimst viņa laikabiedriem noderīgas atziņas.
Režisors: Klāvs Kristaps Košins
Dramaturģija: Diāna Kondraša, Klāvs Kristaps Košins
Scenogrāfija, kostīmi, video: Apvienība Grāfienes – Marianna Lapiņa, Dace Ignatova, Justīne Jasjukeviča
Muzikālās partitūras autors: Viktors Roze
Gaismu mākslinieki:Niks Cipruss, Andris Landaus
Kustību konsultante:Laura Gorodko
Izpildproducente: Anna Ulberte
Producenti: DDT, LKA
Izrādes ilgums: 1 stunda
Biļetes cena: 12 EUR. Pedagogiem, kuri pavada skolēnu grupu, ieeja bez maksas.

Brīvdienu komēdija svingeru ritmos "Lielguļamā gulta"
2024-10-27 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Filmas “Svingeri” autore Rasa Bugavičute – Pēce kopā ar radošo komandu skatītājiem veido izrādi svingeru ritmos “LIELGUĻAMĀ GULTA”.
Kad pāru attiecībās jaušā nejaušībā iezogas ikdienas garlaicība, dzīvesbiedri vēlas mēģināt ko nebijušu-atrast vēl vienu pāri pikantam un neparedzamam randiņam. Ko darīt, ja ierodoties uz svingeru ballīti, Tu ieraugi savu pagātnes mīlestību? Kā būt, ja pēkšņi sakarsušais prāts grib atrisināt visu tūliņ un tagad? Uzticot savas problēmas svešiniekam, mēs spējam atklāt par savu dzīvi daudz vairāk kā “savējiem”. Bet vai tiešām svešinieki vienmēr ir sveši? Amizanti, pikanti, nervus kutinoši apstākļi kuriozā komēdijā “Lielguļamā gulta”!
Lomās: Madara Botmane, Lauris Dzelzītis, Inga Misāne – Grasberga, Edgars Pujāts un Ģirts Liuziniks.
Autore – Rasa Bugavičute-Pēce | Režisors: Klāvs Knuts – Sukurs
Kostīmi: Madara Botmane

Ivo Fomina koncerts "Mans ceļš"
2024-10-26 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
26.oktobrī plkst.19.00 Valmieras Kultūras centrā ar koncertprogrammu “Mans ceļš” viesosies Ivo Fomins.
Grupas sastāvā:
Ivo Fomins (vokāls)
Roberts Dinters (ģitāra)
Kristaps Eihvalds (basģitāra)
Ēriks Hanzovskis (bungas)
Kā saka Ivo Fomins, vienmēr ir prieks atgriezties Valmierā – pilsētā, kur viņu gaida un visām dziesmām zina vārdus. “Publika ir tā, kas ļauj radīt jaunas dziesmas. Un šobrīd top jauna dziesma, kuras pirmatskaņojums, visticamāk, savu pirmatskaņojumu piedzīvos tieši Valmierā!”
Koncertprogramma ar nosaukumu “Mans ceļš” ir bagāta ar savu neparasto vizuālo tēlu. Projekcijas, ko veidojusi Laura Rožkalne, ir kā punktiņš uz “i”. Tās papildina un paspilgtina dziesmām krāsas. Koncerts citā kvalitātē un lidojumā. Tiekamies rudenī!

Starptautiskā folkloras festivāla "Baltica 2025" Valmieras, Valkas, Cēsu un Smiltenes novadu skate
2024-10-26 11:00 - 13:00 | Kocēnu kultūras nams, Alejas iela 3, Kocēni
26.oktobrī plkst. 11.00 Kocēnu Kultūras namā Starptautiskā folkloras festivāla “Baltica 2025” Valmieras, Valkas, Cēsu un Smiltenes novadu skate

Arturs Gruzdiņš, "Knīpas un Knauķi" koncertuzvedumā “Drošības festivāls”
2024-10-25 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Drošība ir kas tāds, ko mēdzam piemirst attiecībā uz sevi, bet atceramies, kad sākam rūpēties par kādu citu. “Drošības festivāls” ir mūziķa, “X-faktora” pirmās sezonas uzvarētāja Latvijā un divu bērnu tēta Artura Gruzdiņa debija bērnu mūzikā, būtiskas drošības tēmas savijot vienotā stāstā, kas bērniem un vecākiem atgādina par uzmanību dažādās dzīves situācijās. Kā uzvesties pie ūdens? Kas var atgadīties, ja karstā dienā aizmirstas par sauļošanās krēmu? Pa kādu tālruņa numuru var izsaukt glābējus? Vai noteikumi jāievēro tikai bērniem? Un galu galā – vai pasaule nebūtu drošāka, ja mēs visi prastu būt pieklājīgi, spētu atvainoties un samīļoties?
Koncertuzvedumā izcilās horeogrāfes Lienes Gravas dejās un “Rīgas pantomīma” mākslinieciskā vadītāja Uģa Toča režijā Arturs Gruzdiņš kopā ar vokālās studijas “Knīpas un Knauķi” dziedātājiem iedzīvina albuma “Drošības festivāls” jau iemīļotos skaņdarbus, atgādinot par drošību šķērsojot ielu, elektrības viltībām, ķiverēm un aizsargiem, pieklājību un ugunsdzēsēju, kurš ir visdrosmīgākais visā pasaulē. Un ne tikai!
“Drošības festivālā” satiksi arī ar Stopiņu Astoņstūri – vienu no ceļazīmju ģimenes nopietnākajiem brāļiem. Vai šodien pamanīji ceļa zīmes, kurām devies garām? Viņas gan Tevi noteikti pamanīja! Kurš paskatījās pa kreisi un pa labi, kurš iedeva mammai roku, kurš aizskrēja uz upmalu bez peldvestes vai aiztraucās garām uz skrejriteņa bez ķiveres. Taču Stopiņš Astoņstūris nav ieradies, lai rakstītu soda kvītis. Viņš ir vienīgais supervaronis pasaulē, kurš atgādina, kā katram pašam paveikt visgrūtāko varoņdarbu pasaulē – pareizajā laikā apstāties.
Taču ko darīt, ja ne visur apstāties palīdz stop zīme? Kā pašam saprast, kad uzmanīties?
Izdevniecībā “Latvijas Mediji” iznākusi arī Artura dzejoļu grāmata un krāsojamā grāmata par drošības tēmu, jo par to runāt, dziedāt un zīmēt var daudz. Kādam varbūt paliks atmiņā asie suņa zobi ilustrācijā, citam – lipīgais piedziedājums dziesmā vai aktīvā deja uzvedumā. Galvenais, lai padoms īstajā brīdī atrod īsāko ceļu pie Tevis, taviem brāļiem un māsām, draugiem un vecākiem. Jo par drošību mēs runājam tāpēc, ka mums rūp, kas notiek ar otru. Un tas laikam ir vissvarīgākais.
Droši – tas nav pārdroši
Droši – tas nav nedroši
Droši – tas ir vaļā acīm skaties visur moži
Droši – tas nav ātri
Droši – tas nav lēni
Droši – tas ir visu paspēsim bez steigas bērni!
Koncertuzveduma mērķauditorija: ~3 līdz ~12 gadus veci bērni.

Koncertprogramma "Ārijas Elksnes" dzīves melodijas
2024-10-19 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
ĀRIJAS ELKSNES DZĪVES MELODIJAS Valmieras Kultūras centrā 19.oktobrī 19.00.
Ārija Elksne – ir visu laiku populārākā latviešu dzejniece. Viņas dzīves stāsts ir leģendām un pravietiskiem notikumiem apvīts. Koncertuzvedums ļaus vēlreiz izdzīvot to, kas dzejniecei bija svarīgs – skaistā un vienotā dziesmu, dzejas un atmiņu izrādē.
“Ļoti būtu gribējusi dzīvē satikt Āriju. Tādi harizmātiski cilvēki kā viņa, dzimst reti. Viņa ir dzejniece ar smalki izkoptu dzejas valodu, ļoti skaidru vērtību sistēmu, lielu egregoru un lielu, lielu talantu.” – tā par Āriju Elksni, Laila Ilze Purmaliete, kura arī ir šī uzveduma iedvesmotāja.
Koncertuzvedumā piedalās, kā īpašais viesis, komponists – Uldis Marhilevičs, dziedātāja un komponiste – Laila Ilze Purmaliete, aktrise – Dace Bonāte (kura iejutīsie dzejnieces tēlā), aktieris un dziesminieks – Juris Hiršs, Mārtiņš Brūveris vai Emīls Kivlenieks, aktieri un vadītājs – Lauris Subatnieks, dziedātāja – Ieva Sutugova, pianists – Anatolijs Livča, ģitārists – Jānis Kalniņš, bundzinieks – Uģis Krūskops, vijolnieks – Aleksejs Bahirs.
Valmierā koncertuzvedumam pievienosies sieviešu koris “Jumara” diriģentes Ingas Zirnes vadībā.
Koncertuzvedumā skanēs dažādu komponistu dziesma ar Ārijas Elksnes vārdiem – Raimonda Paula, Ulda Marhileviča, Raimonda Paula, Māra Lasmaņa, Zigmara Liepiņa, Aivara Hermaņa, Raimonda Paula, Harija Užāna, Jura Hirša, Pētera Stutāna un Lailas Ilzes Purmalietes dziesmas.
No iemīļotām dziesmām uzvedumā skanēs tādas kā – “Lūgums”, “Kā caur pelniem”, “Par visu maksāju es dārgi”, “Jau atkal jubileju svētam”, “No vienas mūžības uz otru ejot”, “Viss, kas bija, bij no tīra vējā”, “Mantojums”, “Cik skaistas dekorācijas”, “Ko tu tā skaties manī”, “Man aprīlī ir jābūt mājās” …, kā arī būs jaunas dziesmas, ko sacerējusi Laila Ilze Purmaliete īpaši šim koncertuzvedumam.
Biļetes – “Biļešu paradīzē”

Jauktā kora “Valmiera” jubilejas koncerts
2024-10-19 18:00 - 19:30 | Upīša ielas paviljons
Jauktais koris “Valmiera” ar prieku aicina uz savu 50 gadu jubilejas koncertu. Šajā īpašajā vakarā koris kopā ar māksliniecisko vadītāju Mārtiņu Klišānu, diriģenti Līgu Ādamsoni un izciliem Latvijas mūziķiem iekrāsos jaunas muzikālās nokrāsas.
Koncerta pirmā daļa ieskanēsies Argentīnas tango ritmos, korim izpildot Martina Palmeri “Buenosairesas mesu”. Vakara otrajā daļā klausītājus priecēs mūsdienu latviešu komponistu skaņdarbi, kā arī ekskluzīvs Andra Vilkasta dziesmas “Mūzikā spēks” pirmatskaņojums – īpaša dāvana korim “Valmiera” jubilejā.
Kopā ar kori neaizmirstamu muzikālo piedzīvojumu radīs izcilie Latvijas mūziķi – akordeonists Māris Rozenfelds, pianists Artūrs Mitrēvics un stīgu instrumentu ansamblis (Kristiāna Krūskopa, Ivars Brīnums, Artūrs Gailis, Kārlis Klotiņš un Viktors Stankevičs).
Koncerts 19.oktobrī plkst.18.00 norisināsies Valmierā, radošajā un mājīgajā “Upīša ielas paviljonā”, Ziemeļu ielā 11.
Nāc un svinēsim kora “Valmiera” jubileju kopā!
Biļetes jau pieejamas “Biļešu Paradīze” kasēs, kā arī pirms koncerta tās būs iespējams iegādāties pasākuma norises vietā.

Žiga ceļojumu jubilejas tūre. Grāmatas prezentācija
2024-10-19 12:00 - 13:30 | Valmieras Kultūras centrs, Rīgas iela 10, Valmiera, Latvija
19.oktobrī plkst.12.00 Valmieras Kultūras centrā Žiga ceļojumu jubilejas tūre. Grāmatas prezentācija. Ieeja: 15 EUR

Erudīcijas spēle "Zini! Mini! Uzzini!"
2024-10-15 18:30 - 20:30 | Valmieras Kultūras centra lielā zāle, Rīgas iela 10, Valmiera, Latvija
Septembrī Valmieras Kultūras centrā sāksies erudīcijas spēles “Zini! Mini! Uzzini!” jaunā sezona. Šobrīd tirdzniecībā pieejamas biļetes uz pirmajām četrām spēlēm:
18.septembrī15.oktobrī13.novembrī10.decembrī
Vietu skaits ierobežots! Biļetes var iegādāties šeit: https://www.ziniminiuzzini.lv/event-list

Žakī Molāra un Fransuā Kornelū kvarteta (Francija) "ENTRE LES TERRES" koncerts
2024-10-13 17:00 - 18:30 | Valmieras Kultūras centrs, Rīgas iela 10, Valmiera, Latvija
​13.oktobrī plkst.17.00 Valmieras Kultūras centra Mazajā zālē norisināsies Žakī Molāra un Fransuā Kornelū kvarteta (Francija) “ENTRE LES TERRES” (“STARP ZEMĒM”) koncerts.​
Žakī Molārs, vijole, oriģinālkompozīcijas
Fransuā Kornelū, baritona saksofons, orģinālkompozīcijas
Katrīna Delonē, klarnete
Vensāns Kurtuā, čells
Pēc vijolnieka Žakī Molāra un saksofonista Fransuā Kornelū iniciatīvas izveidots akustiskais kvartets “Entre les terres” (“Starp zemēm”) kopj unikālu valodu tradicionālās mūzikas, džeza, kamermūzikas un improvizācijas krustcelēs. Mūzikls citur, kur mēs uztveram pazīstamās un mūžīgās Bretaņas, Balkānu, Āfrikas un Indijas mūzikas atbalsis.
Ž. Molārs, vijolnieks un komponists, apliecina sevi kā vienu no cienījamākajiem Bretaņas reģiona mūziķiem, kurš nenogurstoši kopj ķeltu mūzikas tradīcijas. F. Kornelū, savukārt, ir izstrādājis unikālu baritona saksofona skanējumu savā vairāk nekā četrdesmit gadu ilgas karjeras džeza un dažādu stila improvizētās mūzikas jomā. Abi mūziķi šajā kvartetā ir aicinājuši pievienoties Katrīnu Delonē, klarnetes spēles virtuozi, kura izpilda no kamermūzikas līdz pat laikmetīgās mūzikas repertuāram, ieskaitot muzikālo improvizāciju žanru, un Vensānu Kurtuā, kurš pazīstams kā čellists-pētnieks, kuru saista Eiropas mūzikas tradīcijas.
Koncertu piedāvā Francijas institūts Latvijā sadarbībā ar Valmieras Kultūras centru. Pasākums norisinās ar Adami, Spedidam un AJC atbalstu.
Ieeja: 15 EUR. Ar Valmieras kultūras karti 1 EUR atlaide.

"Autobuss debesīs" jubilejas koncerts "Sitiet bungas, mani mīļie"
2024-10-12 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Šī gada rudenī, svinot savu 25 gadu jubileju, viena no pazīstamākajām latviešu mūzikas grupām «Autobuss debesīs» dosies īpašā jubilejas koncerttūrē, izpildot gan iemīļotās Imanta Kalniņa dziesmas, gan daudzus pašu grupas dalībnieku skaņdarbus, kas tapuši daudzu gadu garumā. Gaidāmi arī pirmatskaņojumi!
Koncerta pirmajā daļā izskanēs vēl arī nedzirdētas kompozīcijas, savukārt koncerta otrā daļa paredzēta kā sadziedāšanās ar klausītājiem, programmā iekļaujot visiem zināmās dziesmas «Ir tikai tveice», «Sitiet bungas, mani mīļie», «Ar straumēm uz jūru», «Lilioma dziesma», «Tev nebija laika», «Es rakstīšu»,”Manu Eņģel”, “Autobuss debesīs” u.c.
Grupas solists Marts Kristians Kalniņš dalās ar sajūtām par gaidāmo koncertu: “Laiks! Laiks ir cilvēka izdomāta mērvienība, jo pašiem šķiet, ka tas bija nupat – brīdis, kad piedzima ideja par grupu “Autobuss Debesīs”. Mūsu svētkos vislielākais atbalsts ir mūsu mūzikas uzticamie klausītāji 25 gadu garumā, ar kuriem pēc ilgāka laika mēs varēsim atkal satikties un sadziedāties! Es no sirds priecājos, ka šajos koncertos mums pievienosies mūsu sākotnējie grupas ‘’Autobuss debesīs’’ dalībnieki Andrejs Grimms (ģitāra) un Zviedrijā dzīvojošais Ervings Znotiņš (taustiņinstrumenti). Tiekamies! Sadziedam! Sadejojam!”
Grupa «Autobuss debesīs» tika izveidota 1998.gadā, kad bijušie skolas biedri – Marts Kristiāns Kalniņš un Emīls Zilberts nolēma īstenot sen lolotu sapni un nodibināja grupu, kuras repertuāra pamatā bija Imanta Kalniņa mūzika – gan populārākās dziesmas no dažādiem komponista daiļrades posmiem, gan īpaši sacerējumi tieši šim izpildītāju sastāvam. Grupas «Autobuss debesīs» 25 gadu repertuāra klāstā ir tapuši seši skaņu ierakstu studijas albumi, kuros iekļautās dziesmas šo gadu laikā kļuvušas ne vien par plaši pazīstamām melodijām, bet arī izturējušas laika pārbaudi un kļuvušas par nozīmīgu laika simbolu. Mākslinieki ir koncertējuši teju visā Latvijā, muzicējuši vairākās Eiropas valstīs un ASV, piedalījušies daudzos liela mēroga pasākumos
Šo koncerttūri pavadīs īpašs fakts – grupas pirmā studijas albuma un dziesmas “Sitiet bungas,mani mīļie” teksta autors ir dzejnieks Viks (Viktors Kalniņš), kurš šogad atzīmēs 85 gadu jubileju.
Vairāk informācijas: +371 29131458

Groziņu vakars ar UFO un draugiem, DJ Japāni
2024-10-11 20:00 - 23:00 | Kocēnu kultūras nams, Alejas iela 3, Kocēni
11.oktobrī plkst.20.00 Kocēnu Kultūras namā groziņu vakars ar UFO un draugiem, DJ Japāni. Ieeja: 20 EUR

Situāciju komēdija "Glābjas, kas var..."
2024-10-11 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Pašmāju kriminālseriālu zvaigzne Andris Daugaviņš debitē Reja Kūnija komēdijas “Glābjas, kas var…” jauniestudējumā
Šoruden pie skatītājiem visā Latvijā dosies pasaulslavenā angļu komēdiju meistara Reja Kūnija luga “Glābjas, kas var…” (oriģinālvalodā “Run for your wife”). Farsu lielmeistara iestudējumi liek smieties līdz asarām miljoniem skatītāju visā pasaulē, un šī luga nav izņēmums! “Glābjas, kas var…” ir kritiķu un skatītāju izcili novērtēts darbs, par ko autors ir saņēmis apbalvojumus ne tikai Eiropā. Pēc šīskomēdijas motīviem ir veidoti scenāriji filmām, kas ekrānos izrādītas daudzviet pasaulē. Turklāt tieši šī komēdija joprojām tiek uzskatīta par visilgāk izrādīto iestudējumu slavenajā Londonas Vestenda teātrī.
Uz skatuves vienuviet Džona Smita stāstu izdzīvos skatuves personības, kas komentārus neprasa – kriminālseriālu zvaigzne Andris Daugaviņš, lieliski aktieri – Lelde Dreimane, Rihards Lepers, Linda Kalniņa, Jānis Jarāns, kā arī režisors Valdis Pavlovskis un komiķis Edgars Bāliņš.
Tā kā komēdijas sižets ir aktuāls visos laikos un vietās, ļoti iespējams, aiz šiem kolorītajiem tēliem skatītāji spēs saskatīt kādu no saviem draugiem vai paziņām. Tajā pašā laikā komiski absurdās situācijas ļaus aizmirst ikdienas rūpes un dzīvot līdzi notikumiem, kuri iepriekš nebūs paredzami.
Sižeta galvenais varonis ir taksometra šoferis Džons Smits (Andris Daugaviņš).
Džons vadāja pasažierus gan dienā, gan, saprotams, arī naktī pēc iepriekš stingri sastādītagrafika. Nekā īpaša – jūs teiksiet? Tieši te sākas galvenā intriga! Jo Džons nebija tāds kā pārējie kolēģi – viņš vienlaicīgi dzīvoja divas paralēlas dzīves, uzturoties divās atšķirīgās dzīves vietās ar divām pavisam atšķirīgām sievām(Lelde Dreimane un Linda Kalniņa)! Tas viss ir iespējams, saprotams, ja turas pie stingri sastādīta grafika. Tā tas, neraisot ne mazākās aizdomas, būtu turpinājies mūžīgi, ja vien izmanīgais Džons Smits nebūtu iekūlies kautiņā, kā rezultātā smagi cieta viņa galva, un Smits atmodās slimnīcā. Stingrajā grafikā ietvertā pasaule sāka strauji ir pa vīlēm! Glābjot savu ādu, Smits sapinās centienos izskaidrot situāciju abām sievām. Melulavīna auga augumā. Izpalīdzot draugam, talkā ar savām blēdībām nāca Smitadraugs un kaimiņš(Rihards Lepers). Bet situācija kļuva vēl trakāka! Tostarp lai visu sarežģītu vēl vairāk, lietas izmeklēšanā iesaistās pat policisti (Jānis Jarāns un Valdis Pavlovskis). Nu vairs atliek tikai glābties! Bet varbūt tomēr vēl saglabāsies cerība rast kādu izeju? To skatītāji varēs noskaidrot, atnākot uz izrādi.
Izrādi Latvijas skatītājiem iestudējis režisors Valdis Pavlovskis un producents Jānis Kļaviņš.
Glābjas… Nē, nāk, kas var! Tas ir jāredz!

Īru deju šovs RHYTHM OF THE DANCE
2024-10-09 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Leģendārais īru deju šovs RHYTHM OF THE DANCE atzīmē savu 25. gadu jubileju un aicina Latvijas skatītājus uz savu iespaidīgo, grandiozo priekšnesumu 9. oktobrī Valmieras Kultūras centrā.
Tradicionālā ķeltu mūzika, folka un mūsdienu ritmu elementi, fascinējošās īru stepa dejas, dzīvā mūzika un valdzinošās solistu balsis – tas viss ir padarījis RHYTHM OF THE DANCE par vienu no populārākajiem un pieprasītākajiem deju šoviem pasaulē. 25 gadu laikā šovs ir apbūris vairāk nekā 7 miljonus skatītāju 50 valstīs. Mākslinieki sniedz vairāk nekā 200 izrādes gadā nemainīgi
pārpildītajās zālēs.
Skatītājus aizrauj dejā izteiktā Īrijas vēsture, kas pilna ar mītiem, viduslaiku leģendām un mūsdienu stāstiem. RHYTHM OF THE DANCE ir dejas, mūzikas, teātra, improvizācijas, mūsdienīgu specefektu un satriecoša skatuves apgaismojuma sintēze, kas ir pārsteidzoša savā
mērogā.
Deju kolektīvs piekopj autentiskās īru dejas tradīcijas, daloties ar skatītājiem šīs senās tautas kultūras pērlēs. Par to varēs pārliecināties ikviens, kurš Valmierā apmeklēs īru dejas izrādi RHYTHM OF THE DANCE. Jums tas vienkārši ir jāredz!

Starptautiskajai senioru dienai veltīts pasākums. Ieva Sutugova un Jānis Moisejs. Balle ar grupu "Blēži"
2024-10-06 16:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
6.oktobrī plkst.16.00 Valmieras Kultūras centrā notiks Starptautiskajai senioru dienai veltīts pasākums.

Jānis Moisejs un Ieva Sutugova koncertprogrammā “Dieva goda vārds”

Balle pie galdiņiem kopā ar grupu “Blēži”. Aicinām līdzi ņemt groziņu!

Ieeja bez maksas, iepriekš saņemot ieejas karti Valmieras Kultūras centra kasē. Tālrunis: 64207207.

Rūjienas Kultūras nama amatierteātra "Vitrāža" izrāde "Kapusvētku PR"
2024-10-05 16:00 - 17:30 | Kocēnu kultūras nams, Alejas iela 3, Kocēni
5.oktobrī plkst.16.00 aicinām uz Rūjienas Kultūras nama amatierteātra “Vitrāža” izrādi “Kapusvētku PR” pēc Aivas Birbeles darba motīviem Kocēnu Kultūras namā. Režisore Dace Ķīkule.
Izrādes “Kapusvētku PR” centrā ir gatavošanās kapusvētkiem un ap tiem saistīti notikumi, bet patiesībā tas ir stāsts par mūžseno, bet šobrīd īpaši aktuālo problēmu – ko cilvēkam iesākt ar savu dzīvi, kā dzīvot savu, ne citu personu dzīvi.
Stāsts aizved uz Latvijas laukiem Kurzemes pusē, kur kapusvētku laikā sastopas ne tikai tuvi radi, bet arī jaunības draugi. Īsi pirms svētkiem apskādēts kādas vietējās ģimenes kapavietas soliņš. Viedās ciema sievas domā, ka vainīga jaunības dienu mīlestība un iesaista izmeklēšanā vietējo policistu, kurš pirms gada atmetis dzeršanu…
Biļetes cena: 5 EUR. Biļetes iepriekšpārdošanā “Biļešu paradīzē”, pirms pasākuma – norises vietā.https://www.bilesuparadize.lv/lv/event/143909

Improvizācijas šovs "Spiediens"
2024-10-04 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
4.oktobrī plkst.19.00 acinām uz improvizācijas teātra “SPIEDIENS” šovu Valmieras Kultūras centrā!
Kas ir improvizācijas šovs “SPIEDIENS”?
Radošā apvienība “SPIEDIENS” ir izklaide tās vislabākajās tradīcijās. 2009. gadā sācies kā neliels improvizācijas teātris, tas izaudzis līdz vienam no lielākajiem improvizācijas šoviem un zīmoliem Latvijā. “SPIEDIENS” ir improvizācijas izrāde ar šova elementiem, ko veido īsas, iepriekš nesagatavotas etīdes, un kuru galvenās vadlīnijas nosaka skatītāji.
“Arī šogad SPIEDIENS galvenais mērķis ir nemainīgs – izSPIEST smaidu un smieklus no jums – vismīļākajiem skatītājiem,” stāsta radošās apvienības “SPIEDIENS” pārstāvji.
Šovā piedalīsies trīs improvizācijas teātra “SPIEDIENS” improvizatori – Artūrs Breidaks, Oskars Kozlovskis un Juris Kozlovskis.
Biļetes: 10-15 EUR. Ar Valmieras kultūras karti 1 EUR atlaide.

Koncertizrāde “Lapsiņ, kas tu esi?”
2024-10-03 11:00 - 11:45 | Valmieras Kultūras centra lielā zāle, Rīgas iela 10, Valmiera, Latvija
3.oktobrī plkst.11.00 Valmieras Kultūras centrā ar koncertizrādi “Lapsiņ, kas tu esi?” viesosies Liepājas Leļļu teātris.
Koncertreceptes, kā iegūt draugu “Lapsiņ, kas tu esi?” stāsts ir par to, ka pēc bezrūpīgām brīvdienām četri aktieri atgriežas teātrī apņēmības pilni veikt radošus varoņdarbus, taču kaut kas pietrūkst. Komisku notikumu virkne atklāj, kā draudzībā un sadarbībā iespējams pārvarēt jebkurus šķēršļus un radīt kaut ko patiesi īpašu – teātra talismanu.
Ideja un režija: Edgars Niklasons
Komponists: Goran Gora
Dziesmu tekstu autors: Klāvs Knuts Sukurs
Vizuālā koncepcija: Edgars Niklasons
Lomās: Madara Enkuzena, Denisa Braša, Vija Mežale, Ilze Jura, Inga Dzintare
Ieteicamais vecums: 4+
Ilgums: 45 min
Biļetes cena: 5 EUR. Pedagogiem, kuri pavada bērnu grupu, ieeja bez maksas. Biļetes var rezervēt un iegādāties Valmieras Kultūras centra kasē, tālrunis 64207207.

Koncertsezonas atklāšana. Daumants Kalniņš & Dailes bigbends koncertprogrammā "Frank Sinatra"
2024-09-28 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Koncertprogrammā dziesmas no leģendārā dziedātāja Frenka Sinatras repertuāra izpilda Daumants Kalniņš un Dailes bigbends Raita Ašmaņa vadībā.
Frenks Sinatra populārās mūzikas vēsturē tiek uzskatīts par 20. gadsimta “zelta” balsi. Viņa panākumus gan profesionālā, gan finansiālā ziņā diez vai kādam izdevies pārspēt, nemaz nerunājot par neizmērojami lielo publikas mīlestību un pielūgsmi visas karjeras laikā. Elegants ārējais veidols, samtaini maigs balss tembrs, dziesmas par mīlestību, spēcīgs raksturs un neatlaidība – tā bija dziedātāja Frenka Sinatras panākumu atslēga, kas viņa vārdu ļauj atcerēties arī šodien. Iedvesmojoties no Sinatras mūzikas un dzīves gājuma, viņa populārākās dziesmas vienotā koncertprogrammā piedāvā Daumants Kalniņš un Dailes bigbends Raita Ašmaņa vadībā.
Koncerta pirmajā daļā skanēs līdz šim nedzirdētas un mūziķu iepriekš neizpildītas dziesmas, bet otrajā daļā klausītājiem tiek atskaņoti izsenis zināmi un atpazīstami Frenka Sinatras populārākie skaņdarbi.

Erudīcijas spēle "Zini! Mini! Uzzini!"
2024-09-18 18:30 - 20:30 | Valmieras Kultūras centrs, Rīgas iela 10, Valmiera, Latvija

Desmitie Kokmuižas svētki – dzīres!
2024-09-07 12:00 - 23:59 | Kokmuižas pils kompleksā
7. septembrī Kocēnos notiks jau desmitie Kokmuižas svētki un norisināsies varenas svinības – dzīres! Klausīsimies stāstos par Kokmuižu un kultūrvēsturiskā mantojuma pieejamību un vērtību mūsdienās, izzināsim Kokmuižas kompleksa teritorijas noslēpumus, dodoties izzinošā piedzīvojumu spēlē un ekskursijā, baudīsim koncertus, teātra izrādes un uzvedumus, izstādes un dejosim vinila mūzikas pavadībā!
Sendienās Kokmuižā saimniekoja ar vērienu, bija savas dzirnavas, pienotava, degvīna dedzinātava un alus brūzis. Uz vietas tika sarūpēts viss nepieciešamais gan kungu un saimes ikdienas galdam, gan smalkām “riktēm”. Ļaudis brūvēja, medīja, zvejoja un rīkoja varenas dzīres!
Labos muižas svētkos jābūt ne tikai bagātīgai un daudzveidīgai norišu programmai, bet arī brangam muižas tirgum un andelei, tālab agrāko laiku godību varēs sajust arī šodien muižas tirgū, kurā pulcēsies liels skaits tirgotāju ar dažnedažādākajiem labumiem. Svētku programmu vadīs Jānis Romanovskis.
Svētku ieskaņa Kokmuižā jau 6. septembrī plkst. 19.00 – Kokmuižas leģendu stāstu vakars – stāstu krājuma “;Kokmuižas leģendas” atklāšanas pasākums. Viesi: stāstu autori un radošā komanda, paredzēta stāstu konkursa uzvarētāju apbalvošana. Pasākums pieejams jebkuram interesentam bez maksas. Apmeklētāji laipni aicināti arī dalīties savos atmiņu stāstos.
7. septembrī no plkst. 12.00-12.30 Kokmuižas pils parterā norisināsies svētku atklāšana – svētku torte, uzrunas un ieskandināšana ar bigbendu “Valmieras puikas”. Plkst. 13.00 Marčello Ardžilli muzikāla izrāde bērniem un pieaugušajiem “Arlekīna kostīms”. Turpat varēs arī apskatīt izstādi “Kokmuižas svētki cauri laikiem”.
Kocēnu bibliotēkas Velvju zālē jeb Kokmuižas klētī svētku apmeklētājiem būs atvērta Valmieras novada keramiķu trauku izstāde, plkst. 12.30 norisināsies izstādes atklāšana. Apskatāma arī interaktīva izstāde “Kartupeļa stāsts”, izstādes autore Iveta Kreišmane. Izstādes apskatāmas no 7. septembra līdz 5. oktobrim.
Senajā saimniecības ēkā “Kokmuiža” Jāņa Ķenča ielā 2 tiks piedāvātas sarunas un mūzika. No plkst. 12.00-21.00 darbosies Kokmuižas krodziņš/degustācijas. Plkst. 13.00-14.00 Muižu tīkls. Diskusija: Kultūras mantojuma atvērtība ikvienam. Plkst. 15.00-16.00 muzikāla pēcpusdiena. Vika pasakas “Princese un Puķu Pūķis” lasījums ar Imanta Kalniņa mūziku, bet no plkst. 17.00-21.00 Vinila mūzikas vakars ar DJ Kalvi Amantovu un Dj Kārli Zariņu.
Muižas pils atvērta apskatei no plkst.15.00-23.00, bet no plkst.19.00-21.00 balles deju ritmi/ nodarbība ar deju klubu “Valmiera” (valsis).
Kokmuižas promenādē Uz skatuves izskanēs koncerti: no plkst.12.30-13.30 dziedāsansamblis “Dziesmotā senatne” un kapela “Rotas muzikanti”, bet plkst. 14.00-15.00 muzicēs Valmieras Kultūras centra Tautas mūzikas kopa. No plkst. 18.00-19.30 varēs baudīt teātra mākslu -ģeņģeru spēle pēc Rūdolfa Blaumaņa darbu motīviem “Īsa pamācība mīlēšanā” ar Raimonda Paula mūziku. Plkst. 21.30-23.00 svētkuvakara koncerts ar grupu “DAGAMBA”. Viessolisti: Patrisha un Ralfs Eilands.
Plkst. 11.00 interesenti aicinātiekskursijā pa Kokmuižas kompleksa teritoriju kopā ar vēsturnieci Inetu Amoliņu. Tikšanās vieta: sfēriskais saules pulkstenis Kokmuižas pils dārzā.
Kokmuižas pils kompleksa teritorijā no plkst. 10.00-16.00 notiksmuižas tirgus un andelēšanās. Plkst. 12.00 receptes noslēpuma atklāšana un izgaršošana no “Tā pirmā pavāru grāmata 414 senas receptes no 18. gadsimta” kopā ar pavārēm Indru Vīlisteri un Indru Bērziņu. No plkst. 12.00 līdz 16.00 Valodu Mape: stāstu krājums “Kokmuižas leģendas”/info stends. No plkst. 12.00 Tava svētku foto iemūžināšana ar fotokasti “Fotoboo” (maksas norise). Plkst. 10.00-16.00 piedzīvojuma orientēšanās spēle pa Kokmuižas kompleksa teritoriju ar “Wolf Adventures”, spēles sākuma punkts pie Kocēnu Kultūras nama gala pieturvietas, kurā darbosies arī Valmieras novada tūrisma centrs, bet plkst. 11.00-16.00 Kocēnu 38. skautu vienības darbnīcas un aktivitātes. No plkst.11.00-16.00 radošās darbnīcas bērniem. Plkst. 13.00-16.00 izjādes ar Valmiermuižas zirgu staļļa ponijiem.(maksas norise -5 EUR aplis). Plkst. 12.00-14.00 porcelāna trauku apgleznošana ar Kristīni Zemļicku Brālēnu (maksas norise).
Kokmuižas dīķī, promenādē no plkst. 11.00-20.00 varēs doties izbraucienos ar laivu, bet no plkst. 23.00-00.30 būs skatāms multimediāls ūdens stāsts par Kokmuižu.

#PirmaisValmierā: FIŅĶIS, "Pirmais Kurss", Valmieras Yamaha mūzikas skola
2024-08-31 15:00 - 22:00 | Valmiera
31.augustā ZET kvartālā (Raiņa iela 14) Valmierā aicinām uz #PirmaisValmierā, kur gaidāma dinamiska un jaudīga koncertprogramma dažādām muzikālajām gaumēm, kā arī dažādas aktivitātes maziem un lieliem apmeklētājiem.
#PirmaisValmierā koncertprogrammu plkst. 18.00 atklās Valmieras Yamaha mūzikas skola, savukārt plkst. 19.00 uz skatuves kāps mūziķis Fiņķis. Hip-hop mūziķis un tekstu autors Fiņķis kopā ar dzīvo sastāvu – Andri Strazdu, Kristapu Ērgli, Elzu Kaktiņu un Krišjāni Bremšu – augstākajā enerģijas līmenī apvieno elektroniskās mūzikas eksperimentus ar “grandžīgām” ģitāru partijām un dažādu ēru hip-hopa elementiem. Fiņķis ir zināms ar tādiem hitiem kā “Raķešu zinātne”, “Maza Rīga” un “Kā pavadīt jaunību”, savukārt, viņa debijas albums “Tāds slinkums” saņēmis Zelta Mikrofona nomināciju kā labākais hip-hopa albums.
Plkst. 20.30 norisināsies grupas “Pirmais kurss” koncerts. Grupa “Pirmais kurss” muzicē jau 15 gadus, izdevusi divus albumus – “Problēmas” un “Interkurss”, ar koncertiem uzstājusies un priecējusi skatītājus visā Latvijā. Grupā spēlē Francis Upaciers (ģitāra, vokāls), Kārlis Zemītis (taustiņi, bass, vokāls), Dāvis Mazurenko (ģitāra, vokāls) un Rinalds Maksimovs (sitaminstrumenti). Par muzikālo noskaņu un labsajūtu #PirmaisValmierā rūpēsies DJ Rūdolfs Švēde un DJ(i) Garāžā.
Pasākuma laikā darbosies āra kafejnīcas, būs radošas nodarbes sadarbībā ar Valmieras Jaunatnes centru “Vinda”. Ieeja teritorijā no plkst. 15.00.Ieeja bez maksas.

Bērnu ballīte "Putu paradīze"
2024-08-18 15:00 - 18:00 | Valmieras estrāde, Dīvaliņa iela 10A, Valmiera, Latvija
Visneaizmirstamākā bērnu ballīte “Putu Paradīze” 18.augustā plkst.15.00 viesosies Valmierā, Valmieras estrādē. Nepalaid garām nozīmīgāko bērnu pasākumu šovasar! Kā vienmēr ,ar dejām putās, piepūšamajām atrakcijām, cukurvati, popkornu, rotaļlietām no AlShop, konkursiem un balvām, un, protams, ar atraktīvo pasākuma vadītāju – Sonic varoni.
Ieeja pasākumā no 14.00, sākums – 15.00, beigas – 18.00.
Ieejas maksa pasākuma norises vietā – 5 Eiro. Biļetes iepriekšpārdošanā “Biļešu serviss” – 4 Eiro. Bērniem līdz 4 gadiem ieeja bez maksas, bet jānāk kopā ar pieaugušo.

Kora kameropera bērniem "Ej nu ej"
2024-08-17 14:00 - 15:00 | Valmieras Kultūras centra lielā zāle, Rīgas iela 10, Valmiera, Latvija
Kora kameropera bērniem EJ NU EJ
Valsts Akadēmiskais korisLATVIJA
Diriģents Māris Sirmais
Puikas solo –Aleksandrs Meri un Jānis Kehris
Komponiste Laura Jēkabsone
Režisors Reinis Suhanovs
Horeogrāfe Elīna Gediņa
Kostīmu māksliniece Kristīne Pasternaka
Libreta autors Mārtiņš Meiers(librets balstīts Marta Pujāta dzejoļu grāmatā “Ej nu ej”)
EJ NU EJ ir stāsts par pilsētas puiku, kurš izdzīvo plašu emociju gammu, nonākot tramvajā vai ciemojoties pie vecmammas piejūras lauku mājās, domājot par tēta miegu vai laika zoba sagrauztu žogu. Pārdomas un sajūtas, kas uzrodas pēkšņi, gatavība aizraujošiem piedzīvojumiem un negaidītiem pavērsieniem vijas viscaur krāšņajai un atraktīvajai koncertizrādei.
Iestudējuma mūzikas autore, komponiste Laura Jēkabsone izcili pārzina kordziedāšanas iespējas, un šajā kameroperā tās parāda maksimālā amplitūdā. Koris skan kā orķestris, veido dažādas ainavas – jūru, mežu, žogu, lauku, ceļu, caur savām balsīm realizē arī dažādas emociju gammas. Īpaši dinamisku kameroperu padara iestudējuma horeogrāfija un scenogrāfijas elementi, kuru neatņemama daļa ir kora dziedātāji.
Iestudējuma režisors un scenogrāfijas autors ir Reinis Suhanovs, horeogrāfe – Elīna Gediņa, tērpu māksliniece – Kristīne Pasternaka, libreta autors – Mārtiņš Meiers. Librets balstīts Marta Pujāta dzejoļu grāmatā “Ej nu ej”, kas ir tik populāra, ka no veikala plauktiem pazuda gaismas ātrumā un, kas ne mazāk svarīgi – saņēmusi 2021. gada Latvijas Literatūras gada balvu nominācijā “Labākais oriģinālliteratūras darbs bērniem”.

Latvian Voices a cappella festivāls
2024-08-15 08:00 - 2024-08-17 20:00 | Valmiera
15.-17.08. Valmierā norisināsies “Latvian Voices a cappella festivāls”

ATCELTS! Spēļu piedzīvojums visai ģimenei
2024-08-11 11:00 - 14:00 | Dzirnavu ezeriņa promenāde
ATCELTS! Nelabvēlīgas laikapstākļu prognozes dēļ 11.augustā plānotais spēļu piedzīvojums Dzirnavu ezeriņa promenādē atcelts. Atvainojamies par sagādātajām neērtībām!
***
11.augustā no plkst.11.00-14.00 aicinām uz spēļu piedzīvojumu visai ģimenei Dzirnavu ezeriņa promenādē.
Ātrums, veiklība, gudrība un izaicinājums – spēļu piedzīvojumā mazus un lielus aizvedīs “Smaidu darbnīcas” lielformāta spēles un aizraujošas aktivitātes. Bērniem un vecākiem tā būs iespēja vienam otru izaicināt, iepazīt un kopā pavadīt laiku.
Pasākuma noslēgumā prieku un smaidu sejā uzburs lielie burbuļi.
Pasākuma apmeklējums bez maksas.

ATCELTA! Atvērtā deju nodarbība bačatas ritmos
2024-08-09 19:00 - 22:00 | Dzirnavu ezeriņa promenāde
Uzmanību!
Balles deju klubs Valmiera informē, ka 9.augusta vakarā plānotā atvērtā deju nodarbība bačatas ritmos atcelta mainīgās laikapstākļu prognozes dēļ. Organizatori atvainojas par sagādātajām neērtībām!
***
9. augustā plkst. 19.00 Dzirnavu ezeriņa promenādē notiks “Balles deju kluba Valmiera” organizētā atvērtā deju nodarbība bačatas ritmos. Aicināts ikviens interesents!
Programmā deju soļu ierādīšana un dejas līdz plkst. 22.00.
Šovasar kopā esam mācījušies tango, fokstrotu un hāstlu, nu laiks pievērsties latīno/bačatas ritmiem. Tāpēc aicinām visus interesentus izbaudīt vēl vienu piektdienas deju vakaru un nenokavēt iespēju iemācīties ko jaunu.
Rīko biedrība “Balles deju klubs Valmiera”.
Norise notiek ar Valmieras novada pašvaldības atbalstu.

Chris Noah koncerts. Vaidavas vasara 2024
2024-08-08 19:00 - 20:30 | Vaidavas ezera pludmale
CHRIS NOAH. VAIDAVAS VASARA 2024.
8.augustā plkst.19.00 Vaidavas ezermalas estrādē
Chris Noah ir latviešu mūziķis, kurš savā mūzikā veiksmīgi apvieno indie mūzikas elementus un mūsdienu popmūziku. Mūziķa autentiskais balss tembrs un spēja rakstīt oriģinālas un atmiņā paliekošas melodijas ir izpelnījušās Latvijas radio staciju, mūziķu un mediju atzinību un atbalstu.
2023.gada 19. septembrī Chris Noah izdeva pirmo singlu latviešu valodā ar nosaukumu “Cik tālu vēl?”. Nedēļu vēlāk singls pirmo reizi dzīvajā izpildījumā bija dzirdams izpārdotā solo koncertā Rīgā, kultūrtelpā “Tu Jau Zini Kur”.
Chris Noah ir uzstājies gan pašmāju festivālos “Positivus”, “Summer Sound”, “Bauskas TasTe”, gan Reeperbahn festivālā Hamburgā, Tallinā, Tallinas Mūzikas nedēļas ietvaros, kā arī ir iesildījis tādus māksliniekus kā “The Naked and Famous”, Tom Odell un LP.
2022. gadā mūziķis parakstījis ierakstu līgumu ar Sony Finland un pirmais, kopā izdotais, mini albums “Red Light” tika nominēts Latvijas ierakstu gada balvai kā gada pop-albums. Singls no šī paša EP – “Sunboy”, ieguva nomināciju “Gada dziesma”. Veiksmīgā sadarbība turpinās arī ar Chris Noah jaunāko veikumu – “Take A Minute”, kas klausītājiem tika nodots 2023.gada jūnijā.
Bērniem līdz 6 gadu vecumam (ieskaitot) ieeja Chris Noah koncertā Vaidavā bez maksas.
Pirmās 50 biļetes – 10 EUR, vēlāk – 12 EUR. Pasākuma dienā biļetes cena – 15 EUR.

ATCELTS! Rokmūzikas leģenda Guntars Mucenieks. 40 gadi uz skatuves koncertfestivāls
2024-08-02 19:00 - 20:30 | Valmieras estrāde, Dīvaliņa iela 10A, Valmiera, Latvija
Pasākums ATCELTS! Organizatori atvainojas par sagādātajām neērtībām!
***
Rokmūzikas taustiņu leģenda Guntars Mucenieks svin 40 gadus uz skatuves
Ilggadējs latviešu leģendārās rokgrupas “Līvi” dalībnieks, taustiņinstrumentālists komponists un dažādu projektu līdzautors Guntars Mucenieks aicina nosvinēt savu 40 gadu skatuves jubileju koncertfestivālos Brocēnos, Liepājā, Valmierā un Rīgā.
Valmierietis ar Liepājnieka dvēseli, Guntars Mucenieks, savā mūziķa karjerā bijis daudzu Latvijā populāru muzikālo projektu dalībnieks. Kopš 1984. gada aktīvi darbojies dažādās blūza, roka un kantrī mūzikas grupās kā “Rīts”, “Wiskey Band”, “The Cucumbers”, “Libau” un “Vidzemnieki”, periodiski bijis sesijas mūziķis “Apvedceļš”, “Viktors Tilčiks”, “Crazy Daisy”, “Kokmuižas muzikanti”, “Marko Ojala”, “Māris Blāže” un “Dakota”, piedalījies internacionālos projektos Dānijā un Norvēģijā, kā arī vadījis savu skaņu ierakstu studiju un sadarbojies ar tādiem Latvijā labi zināmiem mūziķiem kā Igo, Elīna Krastiņa, Tomass Kleins, Linita Mediņa, Zintis Žvarts, Ainars Pūpols, Valdis Indrišonoks, Louie Fontaine un repa apvienību “Kreisais Krasts”.
2014. gadā Guntars dibina radošo apvienību “ZVANI”, kurā realizē savus skaņdarbus un darbojas kā komponists, dziedātājs un mūziķis. Šodien Guntars joprojām ir tautā ļoti iemīļotās rokgrupas “Līvi”, kā arī citu muzikālu apvienību “Rudens Vēju Muzikants”, “Felikss Ķiģelis group” un “Espresso”, dalībnieks.
Viņa autorībā un līdzautorībā radītās dziesmas Latvijas radio ēterā skan ikdienu un tieši tās tiks atskaņotas Guntara 40 gadu uz skatuves jubilejas koncertos Brocēnu kultūras namā, Pegaza pagalmā Liepājā, Valmieras estrādē un VEF kultūras pilī Rīgā.
Koncertos varēsiet dzirdēt tādus populārus skaņdarbus kā “Zvani”, “It neko nevienam”, “Zābaku dziesma”, “Ozolam” un “Laika dziesmiņa”.
Jubilejas koncertos kopā ar Guntaru uz skatuves kāps un muzicēs mākslinieka dēls, ģitārists un dziedātājs Henrijs Eduards Mucenieks (Henny), basģitārists Andris Akermanis, ģitārists Mārtiņš Bērtulis, kā arī sitaminstrumentālists Gundars Lintiņš un viņa talantīgais dēls pianists Elvis Lintiņš, kā arī lieliskie vokāli – Jānis Drēģeris, Uldis Kākulis, Ināra Rubīna, Oļegs Einbergs, Elīna Krastiņa, Ilmārs Vējiņš kā arī sieviešu koris “Laiksne” un kamerkoris “Kaķi”u.c.
Koncertos viesosies Guntara draugi un mūzikas kolēģi – grupa “Līvi”, apvienības “Rudens Vēju Muzikants”, “The Cucumbers” ar Jāni Drēģeri, “Apvedceļš”, kā arī mūziķi Tomass Kleins, Zintis Žvarts, Egils Mežs un Ainars Pūpols.

Valmierai - 741!
2024-07-26 08:00 - 2024-07-28 17:00 | Valmiera
Valmierai šogad 741. dzimšanas diena un izcilajam soļotājam, Latvijai pirmās olimpiskās medaļas ieguvējam, patriotam, valmierietim Jānim Daliņam – 120. Tāpēc Valmieras dzimšanas dienā aicināsim paskatīties uz mūsdienu pasauli Jāņa Daliņa acīm. Kādu brīdi soļosim kopā, lai uzzinātu Jāņa Daliņa neparasto un iedvesmojošo stāstu un satiktos ar dzīvesprieku Valmieras 741. dzimšanas dienā!
Ieplāno 26.–28.jūliju Valmierā! Koncerti ar “Labvēlīgais tips”, “Raxtu Raxti”, “bet bet”, Paula Dundere, M* Sencis, “Oranžās Brīvdienas”, RAUM, “Lands”, “Trad.Attack!” (Igaunija) – un tas vēl nav viss! Balle, svētku tirdziņš, kino, rogainings un vēl daudz kas cits!
Iesoļosim kopā Valmieras 741. dzimšanas dienā!
Vairāk par svētkiem: www.valmierasvin.lv
